Sopuerta

Sopuerta Bizkaiko mendebaldeko udalerri bat da, Enkarterri eskualdearen iparraldekoa. Bilbotik 28 km mendebaldera dago eta . urtean  biztanle zituen.

Garape erabili izan da herriaren euskal izentzat, baina Euskaltzaindiak Sopuerta onartu du euskara baturako.

Geografia

Inguru naturala 
Alen (798 m) udalerriko tontorrik altuena da, eta inguruko mendietan hainbat erreka sortzen dira, Saldamando, Tremoral, Kolitza eta Valdebezi errekak besteak beste, Barbadun ibaira isurtzen dutenak.

Mello (626 m), Saldamandoko mendiak, Queli (472 m), Artegi (539 m), Longuitas (593 m), Garbea (717 m), La Cabaña (526 m) eta Las Muñecas (410 m) Sopuertako beste mendi batzuen izenak dira.

Mugakideak 
Sopuertak mugakide ditu iparraldean Galdames eta Castro Urdiales (Kantabria); ekialdean Galdames eta Zalla; mendebaldean Artzentales eta Balmaseda; eta hegoaldean berriro Zalla eta Balmaseda.

Auzoak 
Udalerriko auzo edo parrokiak sei hauek dira: Avellaneda, Bezi, Carral, Mercadillo (udaletxea), Olabarrieta eta Baluga.

 Alen
 Amez
 Arenao
 Arroyos
 Avellaneda
 Baluga
 Basoaga
 Bezi
 Carral
 Castaño
 La Cilla
 Cotarros
 La Cuberia
 La Jara 
 Jarralta

 Mercadillo
 Las Muñecas
 Llano
Olabarrieta
 Revilla
 Las Ribas
 Santa Ana
 San Antonio
 San Cristobal
 San Esteban
 Santa Maria
 San Roque
 La Sota

Demografia 
Bizkaiko Ezkerraldetik oso hurbil egon arren, Sopuertak ez zuen hango udalerriek izan zuten populazio gorakada izan XX. mendearen bigarren erdialdean. Are gehiago, populazioa galdu zuen tarte horretan.

1990eko hamarkadatik aurrera biztanle kopuruan gorakada txiki baina konstantea izaten ari da udalerria.

Politika

2011ko udal hauteskundeak 

2011ko maiatzaren 22ko hauteskundeetako emaitzen ondorioz, Bilduko Joseba Andoni Llaguno hautatu zuten alkate. Llagunok Bilduren sostengua jaso zuen, hauteskundeetan boza gehien izan zituen hautagaitza. AEI hautagaitza independienteak 3 zinegotzi lortu zituen eta Euzko Alderdi Jeltzaleak 2. Euskadiko Alderdi Sozialistak, Alderdi Popularrak, Ezker Batuak eta Aralarrek, ordea, batere ez.

Garraioa

Autobusa 
Bizkaibus hiri-arteko autobus zerbitzuaren hurrengo lineak udalerritik pasatzen dira:

Ondasun nabarmenak 

 Aleneko Estazio Megalitikoa
 Garai dorrea
 La Puente dorrea
 Llano dorrea
 Urrutia dorretxea
 Villa dorrea
 Okendo jauregiak: Okendo Goikoa eta Okendo Behekoa landa-jauregi barrokoak.
 Avellanedako Batzarretxea, XIV. mendekoa, gaur egun Enkarterrietako Museoa barne hartzen duena.

Sopuertar ezagunak 
 Frantzisko Garai (1475-1523), militar, esploratzaile eta konkistatzailea.
 Nicolás Castaño Capetillo (1836-1926) bankaria eta azukre landa-eremuen jabea.
 Patricio Castaño Capetillo (? -1916) enpresa gizona eta esklabuen jabea.
 Francisco Cepeda (1906-1935), txirrindularia.
 Ismael Fidalgo (1928-2010), margolaria.
 Koldo Saratxaga (1947), enpresa gizona.
 Daniel Ruiz Bazan (1951), Athleticeko jokalari ohia.

Erreferentziak

Kanpo estekak 
 Sopuertako Udal webgunea
  Enkarterriko Museoa
  Herriko toponimia Euskaltzaindiaren arabera

Sopuerta